EELNÕU

04.09.2025

**Riigihangete seaduse muutmise seadus**

**§ 1. Riigihangete seaduse muutmine**

Riigihangete seaduses tehakse järgmised muudatused:

**1)** paragrahvi 9 lõike 4 punktis 4, § 15 lõigetes 3, 6, 10 ja 11, § 16 lõikes 3, § 17 lõigetes 1 ja 2, § 19 lõikes 3, § 30 lõikes 8, § 171 lõigetes 2 ja 3 ning § 185 lõikes 5 asendatakse läbivalt sõna „riigihanke“ sõnaga „lihthanke“;

**2)** paragrahvi 14 lõike 1 punktis 1 asendatakse arv „30 000“ arvuga „50 000“;

**3)** paragrahvi 14 lõike 1 punktis 2 asendatakse arv „60 000“ arvuga „100 000“;

**4)** paragrahvi 14 lõike 1 punktis 3 asendatakse arv „300 000“ arvuga „500 000“;

**5)** paragrahvi 14 lõiget 1 täiendatakse punktidega 4 ja 5 järgmises sõnastuses:

„4) Euroopa Parlamendi ja nõukogu direktiivi 2014/24/EL XIV lisa 6.–15. jaotises või Euroopa Parlamendi ja nõukogu direktiivi 2014/25/EL XVII lisa 6.–15. jaotises loetletud eriteenuste hankelepingu ning Euroopa Parlamendi ja nõukogu direktiivi 2014/23/EL kontsessioonilepingute sõlmimise kohta (ELT L 94, 28.03.2014, lk 1–64) IV lisa 6.–15. jaotises loetletud eriteenuste kontsessioonilepingu ja ideekonkursi korral 100 000 eurot;  
5) Euroopa Parlamendi ja nõukogu direktiivi 2014/24/EL XIV lisa 1.–5. jaotises või Euroopa Parlamendi ja nõukogu direktiivi 2014/25/EL XVII lisa 1.–5. jaotises loetletud sotsiaalteenuste hankelepingu, kontsessioonilepingu, sealhulgas Euroopa Parlamendi ja nõukogu direktiivi 2014/23/EL IV lisa 1.–5. jaotises loetletud sotsiaalteenuste kontsessioonileping, ning kaitse- ja julgeolekuvaldkonna lihtsustatud korras tellitavate teenuste hankelepingu korral 500 000 eurot.“;

**6)** paragrahvi 14 lõige 2 tunnistatakse kehtetuks;

**7)** paragrahvi 15 lõigetes 1 ja 2, § 16 lõikes 2, § 19 lõigetes 1, 2, 6 ja 8 ning § 20 lõike 1 punktis 2 ja lõikes 2 asendatakse läbivalt sõna „riigihanke“ sõnaga „rahvusvaheline“ vastavas käändes;

**8)** paragrahvi 15 lõige 7 tunnistatakse kehtetuks;

**9)** paragrahvi 16 lõikest 1 jäetakse välja sõna „teenuste“ ja lõiget täiendatakse pärast sõna „piirmääraga“ sõnadega „, kuid on väiksem kui rahvusvaheline piirmäär“;

**10)** paragrahvi 181 lõikest 4 jäetakse läbivalt välja sõna „, riigihanke“;

**11)** paragrahvi 181 lõike 6 punktis 1 asendatakse läbivalt sõna „riigihanke“ sõnaga „rahvusvaheline“ vastavas käändes;

**12)** paragrahvi 181 lõike 6 punktis 2 asendatakse sõnad „riigihanke piirmäär ja sotsiaal- või eriteenuste hankelepingu osa eeldatav maksumus on vähemalt võrdne riigihanke“ sõnadega „rahvusvaheline piirmäär ja sotsiaal- või eriteenuste hankelepingu osa eeldatav maksumus on vähemalt võrdne lihthanke“;

**13)** paragrahvi 181 lõike 6 punktis 3 asendatakse sõnad „riigihanke piirmääraga ja sotsiaal- või eriteenuste hankelepingu osa eeldatav maksumus on väiksem kui rahvusvaheline piirmäär“ sõnadega „rahvusvahelise piirmääraga“;

**14)** paragrahvi 181 lõike 6 punkt 4 tunnistatakse kehtetuks;

**15)** paragrahvi 19 lõikes 4 asendatakse sõnad „riigihanke piirmäär ja sotsiaal- või eriteenuste hankelepingu osa eeldatav maksumus on väiksem kui riigihanke“ sõnadega „rahvusvaheline piirmäär ja sotsiaal- või eriteenuste hankelepingu osa eeldatav maksumus on väiksem kui lihthanke“;

**16)** paragrahvi 19 lõikes 41 asendatakse sõnad „riigihanke piirmääraga ja sotsiaal- või eriteenuste hankelepingu osa eeldatav maksumus on väiksem kui riigihanke“ sõnadega „rahvusvahelise piirmääraga ja sotsiaal- või eriteenuste hankelepingu osa eeldatav maksumus on väiksem kui lihthanke“;

**17)** paragrahv 22 tunnistatakse kehtetuks;

**18)** paragrahvi 23 lõike 8 teisest lausest jäetakse välja pärast sõna „lihthanke“ sõna „, riigihanke“;

**19)** paragrahvi 27 lõike 2 esimesest lausest jäetakse välja sõnad „riigihanke piirmääraga või“ ja sõnad „, kui käesolev seadus selle riigihanke kohta riigihanke piirmäära ei sätesta“;

**20)** paragrahvi 30 lõike 9 punktist 31 jäetakse välja tekstiosa „või lõikes 2 sätestatud vastava riigihanke piirmääraga, kui käesolev seadus selle riigihanke kohta lihthanke piirmäära ei kehtesta“;

**21)** paragrahvi 30 lõige 102 muudetakse ja sõnastatakse järgmiselt:

„(102) Käesoleva paragrahvi lõiget 101 kohaldatakse, kui raamlepingu maksumus ja hankelepingu eeldatav maksumus on vähemalt võrdne rahvusvahelise piirmääraga. Hankelepingu eeldatava maksumuse jäämise korral alla rahvusvahelise piirmäära võib hankija käesoleva paragrahvi lõike 101 kohaldamise sätestada riigihanke alusdokumentides.“;

**22)** paragrahvi 32 lõige 8 muudetakse ja sõnastatakse järgmiselt:

„(8) Dünaamilise hankesüsteemiga liitmisest teavitatakse taotlejat elektroonilises süsteemis.“;

**23)** paragrahvi 411 tekst muudetakse ja sõnastatakse järgmiselt:

„(1) Käesolevat jaotist kohaldatakse riigihangetes, mille eeldatav maksumus on vähemalt võrdne lihthanke piirmääraga.

(2) Raamlepingu või dünaamilise hankesüsteemi alusel hankelepingu sõlmimise korral kohaldatakse käesolevat jaotist, kui hankelepingu eeldatav maksumus on vähemalt võrdne lihthanke piirmääraga.“;

**24)** paragrahvi 45 lõigete 1, 11, 71 ja72 sissejuhatavas lauseosas asendatakse sõna „võrdne:“ sõnadega „võrdne lihthanke piirmääraga.“;

**25)** paragrahvi 45 lõigete 1, 11, 71 ja 72 punktid 1 ja 2 tunnistatakse kehtetuks;

**26)** paragrahvi 47 lõike 1 punkt 8 tunnistatakse kehtetuks;

**27)** paragrahvi 47 lõiget 4 täiendatakse punktiga 4 järgmises sõnastuses:

„4) pakkujale edukaks tunnistatud pakkumuse esitanud pakkuja või pakkujate nimed ja edukat pakkumust iseloomustavad andmed, mis andsid edukale pakkumusele eelise tema pakkumusega võrreldes, kui hankija kohaldab käesoleva seaduse § 114 lõiget 11.“;

**28)** paragrahvi 50 täiendatakse punktiga 12 järgmises sõnastuses:

„12) hankelepingu ese on vajalik ühises kaitsetegevuses osaleva Põhja-Atlandi Lepingu Organisatsiooni liikmesriigi sõjaväe üksuse või ühise julgeoleku- ja kaitsepoliitika käigus Euroopa Liidu meetmete rakendamiseks elluviidavas kaitsetegevuses osaleva liikmesriigi sõjaväe üksuse ning sellega kaasas oleva tsiviilkoosseisu ametikohustuste täitmiseks või Kaitseväe õppuste korraldamiseks.“;

**29)** paragrahvi 65 lõike 5 esimeses lauses asendatakse sõnad „tulevase hankelepingu“ sõnaga „riigihanke“;

**30)** paragrahvi 65 lõike 5 teine lause tunnistatakse kehtetuks;

**31)** paragrahvi 72 lõikes 6 asendatakse sõna „peab“ sõnadega „võib pidada“;

**32)** paragrahvi 77 täiendatakse lõikega 62 järgmises sõnastuses:

„(62) Hankija võib määrata riigihanke alusdokumentides intellektuaalomandi õiguste suhtes kohaldatava korra.“;

**33)** paragrahvi 81 lõikest 5 jäetakse välja sõnad „ja veendub, et teade hanketeate muutmise kohta on edastatud kõikidele pakkujatele, taotlejatele ja teistele temale teadaolevatele riigihankest huvitatud ettevõtjatele“;

**34)** paragrahvi 83 lõikes 3 asendatakse sõna „sõlmimisest“ sõnaga „kehtivusaja algusest“;

**35)** paragrahvi 90 lõiget 1 täiendatakse kolmanda lausega järgmises sõnastuses:

„Pakkumuse tagatise tähtaeg peab vastama pakkumuse jõusoleku tähtajale, kui pakkumuse tagatis on antud tähtajalisena.“;

**36)** paragrahvi 93 lõike 1 punktid 1–3 tunnistatakse kehtetuks;

**37)** paragrahvi 93 lõike 1 punktidest 4 ja 5 ning § 94 lõike 3 punktidest 3 ja 4 jäetakse välja sõnad „riigihanke eeldatav maksumus on võrdne rahvusvahelise piirmääraga või ületab seda ja“;

**38)** paragrahvi 93 lõike 1 punktist 6 jäetakse välja sõnad „, kui riigihanke eeldatav maksumus on võrdne rahvusvahelise piirmääraga või ületab seda“;

**39)** paragrahvi 93 lõikest 2 jäetakse välja arv „2,“;

**40)** paragrahvi 94 lõike 1 punkt 1 tunnistatakse kehtetuks;

**41**) paragrahvi 94 lõike 1 punktist 2 jäetakse välja sõnad „, kui riigihanke eeldatav maksumus on võrdne rahvusvahelise piirmääraga või ületab seda“;

**42)** paragrahvi 94 lõike 3 punktid 1 ja 2 tunnistatakse kehtetuks;

**43)** paragrahvi 95 lõike 4 sissejuhatav lauseosa muudetakse ja sõnastatakse järgmiselt:

„Hankija võib riigihanke alusdokumentides sätestada, et tal on õigus kõrvaldada hankemenetlusest pakkuja või taotleja:“;

**44)** paragrahvi 95 lõike 6 esimest lauset täiendatakse pärast sõnu „pakkujale või taotlejale“ sõnadega „hankemenetluse jooksul ühel korral“ ja teist lauset täiendatakse pärast sõna „pikendada“ sõnadega „või anda korduvalt võimaluse maksuvõlg tasuda või ajatada“;

**45)** paragrahvi 103 lõike 61 esimest lauset täiendatakse pärast sõnu „taotleja kaudu“ sõnadega „hankemenetluse jooksul ühel korral“ ja teist lauset täiendatakse pärast sõna „pikendada“ sõnadega „või anda korduvalt võimaluse maksuvõlg tasuda või ajatada“;

**46)** paragrahvi 104 lõike 8 teine lause muudetakse ja sõnastatakse järgmiselt:

„Hankija kontrollib eduka pakkuja või pakkuja puhul, kelle ta kavatseb edukaks tunnistada, kõrvaldamise aluste puudumist ja esitatud kvalifitseerimistingimustele vastamist, ning teeb otsuse eduka pakkuja kõrvaldamise või kõrvaldamata jätmise kohta, ja kui ta on seadnud pakkujatele kvalifitseerimise tingimused, nende kvalifitseerimise või kvalifitseerimata jätmise kohta.“;

**47)** paragrahvi 110 täiendatakse lõikega 11 järgmises sõnastuses:

„(11) Kui hankija ei ole riigihanke alusdokumentides määranud pakkumuse jõusoleku minimaalset tähtaega teisiti, on pakkumus siduv kolm kuud pakkumuse esitamisest arvates.“;

**48)** paragrahvi 114 täiendatakse lõikega 11 järgmises sõnastuses:

„(11) Kui pakkumusi hinnatakse vaid pakkumuse hinna või kulu alusel, võib hankija piirduda ainult selle pakkumuse vastavuse kontrollimisega, mille ta kavatseb käesoleva seaduse § 117 kohase hindamise tagajärjel edukaks tunnistada.“;

**49)** paragrahvi 114 lõikes 9 asendatakse sõnad „pakkumus on tunnistatud vastavaks“ sõnadega „pakkumust ei ole tagasi lükatud“;

**50)** paragrahvi 114 lõikes 10 asendatakse sõnad „pakkumus on tunnistatud vastavaks, osaleb ta vastavaks tunnistatud pakkumusega või pakkumustega“ sõnadega „pakkumus ei ole tagasi lükatud, osaleb ta selle pakkumuse või nende pakkumustega“;

**51)** paragrahvi 115 täiendatakse lõikega 11 järgmises sõnastuses:

„(11) Hankija ei ole kohustatud nõudma pakkujalt käesoleva paragrahvi lõikes 1 nimetatud selgitust kontsessioonilepingu korral, kui riigihanke alusdokumentides ei ole sätestatud teisiti.“;

**52)** paragrahvi 115 lõige 2 muudetakse ja sõnastatakse järgmiselt:

„(2) Hankija on kohustatud ehitustööde hankelepingu korral, mille eeldatav maksumus on 500 000 eurot või ületab seda, nõudma pakkujalt, kelle pakkumuse ta kavatseb edukaks tunnistada, käesoleva paragrahvi lõikes 1 nimetatud selgitust, kui hankemenetluses on esitatud vähemalt kolm pakkumust ja selle pakkuja pakkumuse maksumus on järgmise pakkumuse maksumusest vähemalt kümme protsenti väiksem või selle pakkuja pakkumuse maksumus on esitatud pakkumuste maksumuste keskmisest vähemalt 20 protsenti väiksem.“;

**53)** paragrahvi 115 lõikes 21 asendatakse läbivalt tekstiosa „lõike 2 punktis 1“ tekstiosaga „lõikes 2“;

**54)** paragrahvi 115 lõiked 3–6 tunnistatakse kehtetuks;

**55)** paragrahvi 115 lõike 8 esimest lauset täiendatakse pärast sõna „pakkujaga“ sõnadega „, ning teeb põhjendatud kirjaliku otsuse“ ja teisest lausest jäetakse välja sõnad „põhjendatud kirjaliku otsusega“;

**56)** paragrahvi 117 lõike 1 esimesest lausest jäetakse välja sõnad „antud suhtelisele osakaalule“;

**57)** paragrahvi 117 täiendatakse lõikega 11 järgmises sõnastuses:

„(11) Käesoleva seaduse § 114 lõikes 1 sätestatud juhul ei ole hankija kohustatud hindama üksnes vastavaks tunnistatud pakkumusi.“;

**58)** paragrahvi 122 lõike 2 esimeses lauses, lõikes 3, lõike 5 esimeses lauses ning lõigete 8 ja 9 esimeses lauses asendatakse tekstiosa „võrdne riigihanke piirmääraga“ tekstiosaga „500 000 eurot“;

**59)** paragrahvi 122 lõike 5 esimest lauset täiendatakse pärast sõnu „lisanduval alltöövõtjal“ sõnadega „, kelle osa hankelepingu täitmisest moodustab vähemalt kümme protsenti,“;

**60)** paragrahvi 122 lõike 71 esimest lauset täiendatakse pärast sõnu „pakkuja kaudu“ sõnadega „hankemenetluse jooksul ühel korral“ ja teist lauset täiendatakse pärast sõna „pikendada“ sõnadega „või anda korduvalt võimaluse maksuvõlg tasuda või ajatada“;

**61)** paragrahvi 122 lõike 9 esimeses lauses asendatakse sõnad „jätab hankija“ sõnadega „võib hankija jätta“ ja sõnad „osas täitmata“ sõnadega „osas täitmata,“;

**62)** paragrahvi 122 lõike 9 teine lause muudetakse ja sõnastatakse järgmiselt:

„Sellisel juhul täidab hankija rahalise kohustuse pakkuja ees siis, kui alltöövõtja ees on rahaline kohustus täidetud või kui hankijale on esitatud tõendid alltöövõtja nõude alusetuse kohta.“;

**63)** paragrahvi 122 lõiget 11 täiendatakse punktiga 5 järgmises sõnastuses:

„5) alltöövõtjate suhtes, kellele ei laiene käesoleva paragrahvi lõikes 5 nimetatud kontroll.“;

**64)** paragrahvi 123 lõike 1 punktis 3 asendatakse sõnad „ega oleks majanduslikel või tehnilistel põhjustel võimalik“ sõnadega „ning oleks majanduslikel või tehnilistel põhjustel ebamõistlik“;

**65)** paragrahvi 123 lõikes 5 asendatakse sõna „kümne“ arvuga „30“;

**66)** paragrahvi 125 lõike 4 teises lauses asendatakse sõna „kümme“ arvuga „15“ ja arv „15“ arvuga „25“;

**67)** paragrahvi 125 lõike 5 ja § 126 lõike 7 esimeses lauses asendatakse tekstiosa „§-des 77, 81 ja 82“ tekstiosaga „§-des 77, 81, 82 ja 103“;

**68)** paragrahvi 125 lõiget 5 täiendatakse pärast esimest lauset lausega järgmiselt:

„Ehitustööde hankelepingu korral, mille eeldatav maksumus on vähemalt 500 000 eurot, järgib hankija lisaks §-des 115 ja 122 sätestatut.“;

**69)** paragrahvi 125 lõikes 9 asendatakse sõna „viie“ sõnaga „seitsme“;

**70)** paragrahvi 145 ja 168 teises lauses asendatakse tekstiosa „2–6“ tekstiosaga „2 ja 21“;

**71)** paragrahvi 178 lõikes 2 asendatakse tekstiosa „lõikes 1“ tekstiosaga „lõike 1 punktides 1–3“;

**72)** paragrahvi 180 punktist 6 jäetakse välja sõnad „ning väärtegude kohtuvälist menetlust seaduses sätestatud korras ja ulatuses“;

**73)** paragrahvi 189 lõike 2 punkt 1 tunnistatakse kehtetuks;

**74)** paragrahvi 189 lõike 2 punkt 2 muudetakse ja sõnastatakse järgmiselt:

„2) viis tööpäeva enne riigihanke menetluses osalemise taotluste, pakkumuste või ideekonkursil ideekavandite esitamise tähtpäeva, kui riigihanke eeldatav maksumus on vähemalt võrdne lihthanke piirmääraga, või“;

**75)** paragrahvi 189 lõikest 4 jäetakse välja tekstiosa „, välja arvatud käesoleva paragrahvi lõike 2 punktis 1 nimetatud juhul,“ ja asendatakse sõna „kolme“ sõnaga „viie“;

**76)** paragrahvi 189 lõikest 41 jäetakse välja tekstiosa „või lõikes 2 sätestatud vastav riigihanke piirmäär, kui käesolev seadus selle riigihanke kohta lihthanke piirmäära ei kehtesta“;

**77)** paragrahvi 193 lõikes 5 asendatakse sõnad „Kui vaidlustatakse riigihanke menetluses hankelepingu sõlmimisele eelnev ajaliselt viimane hankija otsus“ sõnadega „Kui hankelepingu sõlmimise ainus takistus on vaidlustusmenetlus“;

**78)** paragrahvi 207 lõiget 2 täiendatakse teise lausega järgmises sõnastuses:

„Rahandusministeerium tunnistab järelevalveteate asutusesiseseks kasutamiseks mõeldud teabeks ja teate esitajale tagatakse konfidentsiaalsus.“;

**79)** paragrahvi 211 lõikest 1 jäetakse välja tekstiosa „, mis ei ole käsitatav käesoleva seaduse §-des 213–215 sätestatud väärteona,“ ja lõiget täiendatakse pärast sõna „pädevat“ sõnadega „kohtuvälist menetlejat,“;

**80)** paragrahvid 213–216 tunnistatakse kehtetuks.

**§ 2. Seaduse jõustumine**

Käesolev seadus jõustub 2026. aasta 1. juunil.

Lauri Hussar

Riigikogu esimees

Tallinn 2025

Algatab Vabariigi Valitsus 2025

(allkirjastatud digitaalselt)